# PRAVILA NAGRADNE IGRE »ANKETA O MOTOREVIJI 2021«

1. Podatki o organizatorju nagradne igre

Organizator nagradne igre z nazivom »Anketa o Motoreviji« (v nadaljevanju: nagradna igra) je Avto-moto zveza Slovenije, Dunajska cesta 128, 1000 Ljubljana (v nadaljevanju: organizator).

1. Udeleženci

Udeleženci nagradne igre so lahko vse fizične osebe s stalnim prebivališčem v Republiki Sloveniji, starejše od 15 let, ki z izpolnitvijo ankete in podanimi osebnimi podatki prek spletnega mesta anketa.motorevija.si ali prek poslanega obrazca iz decembrskega izvoda Motorevije v letu 2021, ki ga pošljejo na Avto-moto zvezo Slovenije, Dunajska cesta 128, 1000 Ljubljana, sodelujejo v nagradni igri. V nagradni igri ne morejo sodelovati osebe, ki sodelujejo pri organizaciji, trženju in izvedbi nagradne igre. Pravna oseba ne more biti udeleženec nagradne igre. Fizične osebe, ki so mlajše od 18 let, lahko v igri sodelujejo le ob predhodnem pisnem soglasju staršev oz. zakonitih zastopnikov. Nakup izdelkov ali članstvo v AMZS ni pogoj za sodelovanje v nagradni igri.

Vsi, ki izpolnjujejo zgornje pogoje in pošljejo pravilno in celostno izpolnjeno anketo, se uvrstijo v žrebanje. Udeleženci lahko pošljejo izpolnjeno anketo samo enkrat. V primeru večkrat podanih odgovorov ankete iste osebe se ti upoštevajo samo enkrat.

1. Način sodelovanja in potek nagradne igre

Udeleženec sodeluje tako, da ustrezno izpolni anketo. To lahko naredi prek obrazca na spletni strani anketa.motorevija.si ali izpolni tiskan obrazec ankete iz Motorevije (izdaja december 2021) in ga pošlje po pošti na naslov organizatorja.

Vsak udeleženec, ki pravilno in celostno izpolni anketo, mora za uvrstitev v žrebanje izpolniti vse podatke in soglasja, navedena v anketi.

Udeleženci, ki nepopolno izpolnijo anketo, se ne morejo uvrstiti v nagradno žrebanje.

Če organizator nagradne igre zazna kakršnekoli nepravilnosti v sodelovanju uporabnika ali tehnične posege v spletno stran in s tem povezana posredovanja podatkov, ima pravico uporabnika brez opozorila odstraniti iz nagradne igre.

V nagradni igri lahko vsak udeleženec sodeluje samo z enim e-naslovom in kot fizična oseba prejme le eno nagrado.

1. Čas in območje izvajanja nagradne igre

Nagradna igra se izvaja na območju Republike Slovenije in traja od izida decembrske številke Motorevije v letu 2021 pa do vključno 6. januarja 2022.

Za obdelavo ankete in za nagradno žrebanje bo organizator upošteval odgovore, ki bodo prek obrazca na spletni strani anketa.motorevija.si oddani do vključno 6. januarja 2022 do 24. ure in ki bodo po pošti na naslov organizatorja prispeli do vključno 6. januarja 2022.

1. Nagrade in prevzem nagrade

Nagrade podeljuje organizator.

Nagradni sklad nagradne igre je:

* 3-krat darilni e-bon za AMZS članstvo v vrednosti 40 EUR\*,
* 10-krat darilni e-bon za AMZS članstvo v vrednosti 10 EUR,
* 5-krat AMZS odsevni telovnik,
* 50-krat AMZS kolesarski bidon.

\*Darilni bon v vrednosti 40 EUR je vnovčljiv ob sklenitvi članstva v vrednosti nad 40 EUR.

Ob koncu nagradne igre bo organizator izvedel komisijsko žrebanje nagrajencev. Izmed vseh sodelujočih v nagradni igri bodo izžrebanci prejeli nagrade, in sicer po vrstnem redu: prvi izžrebani = prva nagrada, drugi izžrebani = druga nagrada, tretji izžrebani = tretja nagrada, ... Izžrebani bodo še trije rezervni sodelujoči, tj. za primer, če katerikoli od izžrebanih ne izpolnjuje pogojev.

Organizator bo izžrebance kontaktiral prek e-naslova ali telefona, vpisanega ob registraciji v nagradno igro, in se z njimi dogovoril glede prevzema nagrade.

Nagrade ni mogoče zamenjati, niti zahtevati njene denarne protivrednosti.

Organizator bo za nagrajenca od vrednosti nagrade odmeril in plačal akontacijo dohodnine v skladu z veljavnimi predpisi. Če je znesek odmerjene dohodnine na letni ravni večji od zneska med letom plačane akontacije dohodnine, gre razlika v breme nagrajenca.

Seznam nagrajencev z imenom in priimkom bo objavljen na spletnem mestu amzs.si najkasneje deset dni od žreba nagrajencev. Nagrajenci bodo objavljeni tudi v prvi številki Motorevije v letu 2022 (izid 21. januarja 2022). Vsi udeleženci nagradne igre se z udeležbo v nagradni igri izrecno strinjajo z objavo navedenih podatkov na spletnem mestu in v reviji.

Pritožba na uvrstitev v seznam nagrajencev na podlagi teh Pravil ni mogoča.

Nagrad se ne podeli:

* če se izžrebanec v roku 7 dni od obvestila o prejetju nagrade ne oglasi,
* če izžrebanec ne izpolnjuje pogojev glede sodelujočih, določenih v 3. členu teh Pravil,
* če izžrebanec organizatorju pisno izjavi voljo, da se nagradi odpoveduje,
* nagrajenec nagrade ne prevzame do izteka roka za prevzem nagrade.

1. Izključitev odgovornosti

Organizator ne prevzema nikakršne odgovornosti za:

* nedelovanje spletnega mesta in posledic nedelovanja, ne glede na razloge za nedelovanje,
* nedelovanje spletnega mesta, ki je posledica izpada omrežja pogodbenih partnerjev, izpada električne energije ali drugih tehničnih motenj, ki bi lahko začasno motile uporabo storitev spletnega mesta,
* kakršne koli posledice, ki bi jih sodelujoči utrpel zaradi sodelovanja v nagradni igri, na katere organizator nima vpliva,
* kakršne koli posledice ob koriščenju nagrad.

1. Varovanje osebnih podatkov

Vsi osebni podatki, pridobljeni od udeležencev v nagradni igri so varovani v skladu s tem členom pravil ter v skladu s splošnimi akti organizatorja nagradne igre s področja varovanja osebnih podatkov in skladno s Splošno uredbo Evropske komisije o varstvu osebnih podatkov (EU) 2016/679 (GDPR) ter Zakonom o varstvu osebnih podatkov (ZVOP-1).

Udeleženci nagradne igre izrecno soglašajo, da organizator nagradne igre njihove osebne podatke, ki jih udeleženci posredujejo pri udeležbi v nagradni igri, uporabi za potrebe nagradne igre ter za svoje trženjske aktivnosti (obveščanje o produktih, storitvah, nagradnih igrah in natečajih in drugih promocijskih aktivnostih organizatorja nagradne igre). Organizator bo prejete podatke uporabil za dopolnitev že obstoječe baze svojih članov, katerih kontaktni podatki so bili nepopolni.

Udeleženec nagradne igre ali njegov zakoniti zastopnik lahko pisno prekliče svoje soglasje za uporabo osebnih podatkov za namene trženjskih aktivnosti z obvestilom, ki ga posreduje na e-naslov clanstvo@amzs.si ali na naslov Avto-moto zveza Slovenije, Dunajska cesta 128, 1000 Ljubljana. Organizator bo v primeru preklica soglasja iz tega odstavka zagotovil izbris osebnih podatkov najkasneje v 15 dneh od prejema preklica.

Izžrebanec organizatorju nagradne igre dovoljuje objavo svojih osebnih podatkov v sredstvih javnega obveščanja in na svetovnem spletu z namenom obveščanja o rezultatih žrebanja oz. prevzema nagrade.

1. Dostop do pravil nagradne igre

Pravila nagradne igre so objavljena na spletnem mestu anketa.motorevija.si ter vseskozi dostopna in na vpogled vsem udeležencem.

S sodelovanjem v nagradni igri udeleženci potrjujejo, da so seznanjeni s pravili nagradne igre in jih tudi sprejemajo ter se z njimi strinjajo. V primeru kakršnegakoli spora ali nejasnosti štejejo ta pravila za primarna v odnosu do vseh morebitnih drugih objav, bodisi v tiskani, elektronski ali katerikoli drugi obliki. Avtentično tolmačenje teh pravil določata izključno organizator in tehnični izvajalec.

1. Splošne določbe

Organizator ne bo upošteval zapoznelih in nepopolno izpolnjenih ali napačno izpolnjenih prijav v nagradni igri. Odločitev organizatorja nagradne igre o vseh vprašanjih v zvezi z nagradno igro je dokončna in velja za vse udeležence.

Organizator nagradne igre si pridržuje pravico do sprememb teh Pravil, če to zahtevajo pravni, tehnični ali komercialni razlogi. O vseh morebitnih spremembah Pravil bo udeležence obvestil z objavo na spletnem mestu anketa.motorevija.si. Nadaljevanje sodelovanja v nagradni igri po objavi morebitnih sprememb pravil se šteje za sprejem in strinjanje s spremembami.

Za vse morebitne spore iz naslova nagradne igre, ki jih ni mogoče rešiti sporazumno, je pristojno sodišče v Ljubljani.

Ta pravila začnejo veljati z dnem: 8. december 2021.

Organizator nagradne igre: Avto-moto zveza Slovenije